text: Ny færgerute mellem Esbjerg-Harwich
  05 februar 2012 kl. 13.48
  Rederiet Regina Line sætter den 1. juni en ekstra færge ind på ruten mellem Esbjerg og den engelske by Harwich. Rederiet varsler billigere billetter til de rejsende.
  Indtil nu har rejsende til England måtte nøjes med DFDS's færge over Nordsøen. Regina Line tilbyder tre ugentlige afgange til England.
  I en pressemeddelelse skriver Regina Line, at man fordi man er et lille firma, vil kunne tilbyde billigere billetter til de rejsende.
  Ifølge Jyllands-Posten sejlede Regina Lines færge for konkurrenten DFDS på samme rute i perioden 1974-1983.
  